**Tre uprioriterede ideudviklingsmetoder.**

I idegenereringsprocessen findes ikke et rigtigt svar. Start med at gøre op med den antagelse. Der er ingen grænser for svar. Flere mulige svar åbner for fantasien og baner vej for nye og unikke tanker og en friskere måde at se tingene på.

Når du har flere svar og dermed ideer, er du også mindre tilbøjelig til hårdnakket at holde fast i en ide, fordi det er den ”rigtig”, og du kan derved bedre boltre dig frit og nå til uventede løsninger.

**Metode # 1: Krydsmetoden**

Krydsmetoden er en enkel metode der hjælper dig til at kombinere to kendte ting og derved skabe

nyt.

Et eks:

TEMA 1: SUNDHED TEMA 2: UDDANNELSE

KOST FORSKNING

MOTION BØGER

STRESS VIDEN

LØB PRAKSIS

WELLNESS PROJEKT

**Del 1**

1) Vælg de to emner, som ønskes kommunikeret

2) Udvælg enkle billedidéer, der repræsenterer hvert af de to temaer. Billedidéer er visuelle idéer, der på enkel og hurtig vis kommunikerer et tema. Det kan være et symbol, en visuel metafor...

3) Nedskriv billedidéerne i to modstående rækker under hvert sit tema (som ovenfor)

4) Kombiner de to temaer med hinanden – gerne tilfældigt!.

5) Her får du måske mange mærkelige løsninger og med garanti også nogle, der ikke kan bruges. Men grin af dem og forsøg at bruge dem som springbræt til nye idéer.

6) Det er en god idé ikke at dømme undervejs. Først idégenerering - den sidste opgave er vurdering, bedømmelse og beslutning

**Del 2**

Den sjove del opstår ved at lukke øjnene. Slå da streger på kryds og tværs imellem de to lister så stregerne forbinder en billedide fra den ene liste til den anden på helt tilfældig vis. I kan også vende rygge til og bede en af de andre fra teamet om at pege på elementer i de to kolonner i tilfældig rækkefølge og så skal den der står med ryggen til nævne et vilkårligt tal. Vedkommende fra teamet der kan se kombinerer billedideerne ved at sætte stregerne efter det nævnte tal fra personen der står md ryggen til. Tegn skitser af disse kombinationer uanset hvor vanvittige de måtte synes at være. Det kan ende med en genial ide. På den måde kan du/I ende op med meget uventede og værdifulde ideer. Generer så mange ideer som muligt. Hvis du f.eks er startet op med 6 billedideer under hvert tema skulle du nu have mindst 36 forskellige løsninger (6x6). Lav gerne flere løsninger til hver kombination. Undlad at være dømmende undervejs. Gennemgå ideerne og vurder om der er nogle der inspirerer dig til andre nye ideer. Vurder, døm, beslut.

**Metode # 2: Brainstormningsmetoden**

10 trin til effektiv brainstorming

Skab rammerne og sørg for den rette styring, så der opnås de bedst mulige resultater.

Brainstorm i grupper

Når I samler alle erfaringer, viden og kreativitet fra teamets deltagere, er der god grobund for nye ideer, indgangsvinkler og udvikling.

Som ansvarlig for en brainstormingssession er vigtigt, at mødet forløber på en sådan måde, at det fremmer gruppens sammenhold og får alle til at føle, de bliver hørt og er involverede. Når alle de individuelle deltagere føler sig som en værdifuld del af gruppen, er alle med til at løfte niveauet af kreativitet.

For at skabe de bedste rammer for en effektiv brainstormingssession, kan du gøre brug af en eller flere af de følgende 10 trin:

1. Find nogle uforstyrrede og behagelige omgivelser. Det kan enten være et mødelokale eller et eksternt lokale udenfor de normale rammer. Sæt tid på ideudviklingsforløbet. Ofte fremkalder man bedre ideer når der man er lidt presset på tid. En ideudviklingssession behøver ikke vare mere end 15 min.
2. Udvælg hvem der løbende skal notere ideer ned et sted, hvor alle kan se dem. Det kan fx være på et whiteboard eller en computer med tilkoblet projektor.
3. Definer den problemstilling, som skal imødekommes og opstil eventuelle vigtige punkter. Gør det helt klart at mødets formål er at generere så mange ideer som muligt. Alle input duer – og det må gerne være vildt eller utraditionelt
4. Giv de tilstedeværende tid til at tænke og notere hver for sig i begyndelsen af brainstorming sessionen, så der kan komme så mange ideer på bordet som muligt.
5. Giv alle mulighed for at forklare og fremlægge de ideer, de har noteret hver for sig.
6. Opfordr alle til at bygge videre på andres ideer efterhånden som de bliver præsenteret.
7. Undgå at kritisere de ideer der bliver fremlagt. Kritik eller nedladende kommentarer kan få nogle til at holde deres ideer tilbage, og det fremmer ikke en god brainstorming session. Alle ideer, gode som mindre gode, skal imødekommes positivt.
8. Vær åben overfor kreativitet og alternative ideer og forslag. Deltagerne opfordres til at foreslå hvordan fremsatte udeer kan forbedres eller viderebygges til endnu bedre ideer, samt hvordan to eller flere ideer kan kombineres til nye værdifulde, traditionelle ideer.
9. Undgå at lade samtalen gå for langt ud af en irrelevant tangent. Ordstyrerens ansvar er at holde fokus på formålet og sørge for, at så mange ideer som muligt kommer på bordet, og at alle ideer defineres på en forståelig og tilgængelig måde.
10. Hvis det er en længere brainstorming, så sørg for at planlægge korte pauser – det gør det lettere at bevare koncentrationen.

Efter endt brainstormning skal ideerne valideres udfra opsatte kriterier. Brug valideringsakserne.

**Metode # 3: Hvordan ville andre løse dit problem**

Et tankeeksperiment såsom ”hvordan ville x kendte person løse mit problem/udfordring” er en god metode til at sætte gang i fantasien. Ved at bruge en udenforstående person får du simpelthen et par friske øjne til at se på det du/I arbejder med. Metoden er enkel

1. Spørg: ” Hvordan ville …løse problemet/Udfordringen”?
   1. Vælg en person og indsæt personens navn i sætningen
2. Besvar spørgsmålet
   1. Tænk på hvilken forudsætning og ekspertise din valgte person har for at løse problemet/udfordringen. Tænk på hvordan personen ville arbejde med problemet. Hvilke regler ville blive brudt? Hvad ville blive ignoreret? Hvad ville blive til tilføjet? Hvilke forandringer ville blive foretaget? Hvilket medie, hvilke materialer osv. ville personen bruge?

Personen kunne f.eks være Jesper Klein, Sigmund Freud, din mor, Anne Linnet, Jesus, Mærsk, Dr. Margrethe, Skipper Skræk, HC. Andersen, Dyne Larsen, et barn, Lars von Trier, Leonardo da Vinci, Einstein, Dalai Lama m.fl. Find selv på en person.

Valget er dit!